pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บสย. พร้อมค้ำประกันสินเชื่อ SMEs เตรียมวงเงิน 5 หมื่นลบ. สำหรับโครงการสินเชื่อเพื่อยกระดับเศรษฐกิจชุมชน
วันพฤหัสบดีที่ 21 ธันวาคม 2560
บสย. พร้อมค้ําประกันสินเชื่อ SMEs เตรียมวงเงิน 5 หมื่นลบ. สําหรับโครงการสินเชื่อเพื่อยกระดับเศรษฐกิจชุมชน
บสย. ขานรับ ครม. เตรียมวงเงิน 5 หมื่นล้านบาท ค้ําประกันโครงการสินเชื่อเพื่อยกระดับเศรษฐกิจชุมชน Local Economy Loan ร่วม ธนาคารพัฒนาวิสาหกิจขนาดกลางและขนาดย่อมแห่งประเทศไทย วงเงิน 50,000 ล้านบาท
บสย. ขานรับ ครม. เตรียมวงเงิน 5 หมื่นล้านบาท ค้ําประกันโครงการสินเชื่อเพื่อยกระดับเศรษฐกิจชุมชน Local Economy Loan ร่วม ธนาคารพัฒนาวิสาหกิจขนาดกลางและขนาดย่อมแห่งประเทศไทย วงเงิน 50,000 ล้านบาท หนุนการเข้าถึงสินเชื่อ ภาคเกษตรแปรรูป ท่องเที่ยว ท่องเที่ยวชุมชน เศรษฐกิจชุมชน และซอฟท์โลน กลุ่มปรับเปลี่ยนเครื่องจักร
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ตามที่ ครม.มีมติเห็นชอบและอนุมัติในหลักการ มาตรการพิเศษเพื่อขับเคลื่อน SMEs สู่ยุค 4.0 ตามข้อเสนอของกระทรวงอุตสาหกรรม เมื่อวันที่ 19 ธันวาคมที่ผ่านมานั้น โดย บสย.จะเข้าไปช่วยค้ําประกันสินเชื่อ 2 โครงการคือ 1.โครงการสินเชื่อเพื่อยกระดับเศรษฐกิจชุมชน (Local Economy Loan) ของ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) วงเงินสินเชื่อ 50,000 ล้านบาท
2.โครงการ Transformation Loan เสริมแกร่ง Soft Loan เพื่อปรับเปลี่ยนเครื่องจักร วงเงิน 20,000 ล้านบาท โดยใช้โครงการค้ําประกันสินเชื่อ SMEs ทวีทุน (PGS 6) ปรับปรุงใหม่ ซึ่งขณะนี้ ยังมีวงเงินค้ําประกันสินเชื่อประมาณ 50,000 ล้านบาท
สําหรับโครงการค้ําประกันสินเชื่อ SMEs ทวีทุน (PGS6) ปรับปรุงใหม่ วงเงิน 81,000 ล้านบาท ที่ผ่านมามียอดค้ําประกันไปแล้วประมาณ 30,000 ล้านบาท สามารถช่วยผู้ประกอบการ SMEs แล้วกว่า 6,700 ราย ซึ่งโครงการนี้เริ่มมาตั้งแต่ 1 สิงหาคม 2560 จะสิ้นสุด 30 มิถุนายน 2561 โดยกําหนดวงเงินค้ําประกันต่อรายไว้ไม่เกิน 40 ล้านบาท รวมทุกสถาบันการเงิน ระยะเวลาค้ําประกันสินเชื่อสูงสุดไม่เกิน 10 ปี และค่าธรรมเนียมค้ําประกันร้อยละ 1.75 ต่อปี โดยรัฐบาลและสถาบันการเงินร่วมรับภาระค่าธรรมเนียมค้ําประกันแทนผู้ประกอบการ SMEs ในช่วง 4 ปีแรก
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
รัฐบาลไทย-ข่าวทำเนียบรัฐบาล-รัฐบาลเผยรายงาน Global Wealth Report 2018 ใช้ข้อมูลเก่า ชี้สวนทางกับความเป็นจริง ย้ำรัฐมุ่งมั่นแก้เหลื่อมล้ำและกระจายรายได้ต่อเนื่อง
วันศุกร์ที่ 7 ธันวาคม 2561
รัฐบาลเผยรายงาน Global Wealth Report 2018 ใช้ข้อมูลเก่า ชี้สวนทางกับความเป็นจริง ย้ํารัฐมุ่งมั่นแก้เหลื่อมล้ําและกระจายรายได้ต่อเนื่อง
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยรายงาน Global Wealth Report 2018 ใช้ข้อมูลเก่า ชี้สวนทางกับความเป็นจริง ย้ํารัฐมุ่งมั่นแก้เหลื่อมล้ําและกระจายรายได้ต่อเนื่อง
วันนี้ (7 ธ.ค.61) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีที่มีผู้โพสต์ข้อมูลในโซเชียลมีเดีย โดยอ้างอิงจาก Global Wealth Report 2018 ว่า ประเทศไทยเป็นประเทศที่มีความเหลื่อมล้ําสูงที่สุดในโลก ว่า
“จากการตรวจสอบพบว่า ข้อมูลที่รายงานฉบับนี้นํามาอ้างอิงเป็นข้อมูลเก่าตั้งแต่ปี 2549 แล้วพยายามนํามาเชื่อมโยงกับข้อมูลบางส่วนของปีปัจจุบัน ทําให้ข้อมูลคลาดเคลื่อนไม่สมบูรณ์และขาดความน่าเชื่อถือ และแหล่งข้อมูลที่ถูกนําไปวิเคราะห์ 2 แหล่ง คือ ธนาคารแห่งประเทศไทยและองค์กรการเงินระหว่างประเทศ ก็ไม่มีส่วนใดเลยที่แสดงถึงการถือครองมูลค่าทรัพย์สินของคนรวย 1% ในประเทศไทย”
โฆษกประจําสํานักนายกรัฐมนตรีกล่าวอีกว่า ประเทศที่ถูกนํามาเทียบส่วนใหญ่เป็นประเทศพัฒนาแล้วในกลุ่ม OECD ยกเว้นจีน อินเดีย อินโดนีเซีย โคลัมเบีย โรมาเนีย แอฟริกาใต้ และไต้หวัน ซึ่งอาจทําให้เกิดความเข้าใจผิดว่า ประเทศไทยมีความเหลื่อมล้ําเรื่องความมั่งคั่งมากที่สุดในโลก ทั้ง ๆ ที่ในความเป็นจริงสถานการณ์ความเหลื่อมล้ําของไทยดีขึ้นเป็นลําดับ โดยสัดส่วนรายได้ของกลุ่มคนรวยที่สุดแตกต่างจากกลุ่มคนจนที่สุด ลดลงจาก 29.92 เท่าในปี 2549 เหลือ 19.29 เท่าในปี 2560
“รัฐบาลยืนยันว่าการแก้ไขปัญหาความเหลื่อมล้ําทางเศรษฐกิจและการกระจายรายได้เป็นสิ่งสําคัญอย่างยิ่ง ซึ่งที่ผ่านมาได้ดําเนินการอย่างต่อเนื่อง เช่น โครงการลงทะเบียนเพื่อสวัสดิการแห่งรัฐ การฝึกอาชีพเพิ่มทักษะ กองทุนการออมแห่งชาติ โครงการเงินอุดหนุนเพื่อการเลี้ยงดูเด็กแรกเกิด เบี้ยยังชีพผู้สูงอายุ โครงการพัฒนาที่อยู่อาศัยเพื่อผู้มีรายได้น้อย กองทุนเพื่อความเสมอภาคทางการศึกษา สิทธิหลักประกันสุขภาพแห่งชาติ การจัดสรรที่ดินทํากินแก่ผู้ยากไร้ เป็นต้น”
-----------------
สํานักโฆษก
รัฐบาลไทย-ข่าวทำเนียบรัฐบาล-วว./ กรมการท่องเที่ยวร่วมประชุมแนวทางความร่วมมือพัฒนาสินค้าท่องเที่ยว ผ่านการขับเคลื่อนโดยโครงการ THAI COSMETOPOEIA มุ่งคืนกำไรสู่สังคมอย่างยั่งยืน
วันศุกร์ที่ 18 ตุลาคม 2562
วว./ กรมการท่องเที่ยวร่วมประชุมแนวทางความร่วมมือพัฒนาสินค้าท่องเที่ยว ผ่านการขับเคลื่อนโดยโครงการ THAI COSMETOPOEIA มุ่งคืนกําไรสู่สังคมอย่างยั่งยืน
วว./ กรมการท่องเที่ยวร่วมประชุมแนวทางความร่วมมือพัฒนาสินค้าท่องเที่ยว ผ่านการขับเคลื่อนโดยโครงการ THAI COSMETOPOEIA มุ่งคืนกําไรสู่สังคมอย่างยั่งยืน
นายสายันต์ ตันพานิช รองผู้ว่าการกลุ่มวิจัยและพัฒนาด้านอุตสาหกรรมชีวภาพ สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) และนายบุญเสริม ขันแก้ว ผอ.กองพัฒนาแหล่งเท่องเที่ยว กรมการท่องเที่ยว กระทรวงการท่องเที่ยวและกีฬา พร้อมด้วย นายมนตรี แก้วดวง ผอ.สถานีวิจัยลําตะคอง รวมทั้งผู้บริหาร เจ้าหน้าที่ของทั้งสองหน่วยงาน ร่วมประชุมเพื่อหาแนวทางความร่วมมือด้านการพัฒนาสินค้าท่องเที่ยว ผ่านการขับเคลื่อนโดยโครงการ Thai Cosmetopoeia ของ วว. ซึ่งเป็นโครงการขับเคลื่อนเศรษฐกิจสังคมไทย ด้วยการสร้างสรรค์คุณค่าเครื่องสําอางตามเอกลักษณ์ท้องถิ่น โดยมีเป้าหมาย "มุ่งคืนกําไรสู่สังคมอย่างยั่งยืน" ในการดําเนินงานโครงการ (ในวันที่ 11 ตุลาคม 2562 ณ กรมการท่องเที่ยว)
ผลการหารือในครั้งนี้ของทั้งสองหน่วยงาน ในเบื้องต้นมีความยินดีที่จะประสานความร่วมมือในโครงการที่ดําเนินงานซึ่งมีความสอดคล้อง เชื่อมโยง และเติมเต็มความสมบูรณ์การดําเนินงานที่เกี่ยวข้องซึ่งกันและกันตามนโยบายรัฐบาล อาทิ การส่งเสริมพัฒนาความเข้มแข็งให้กับชุมชนในพื้นที่พัฒนาการท่องเที่ยวด้วยวิทยาศาสตร์ เทคโนโลยีและนวัตกรรม (วทน.) การพัฒนาผลิตภัณฑ์ชุมชนให้ได้คุณภาพมาตรฐาน เป็นต้น โดยมีความมุ่งหวังให้การดําเนินงานร่วมกันตอบโจทย์ของประเทศและสร้างรายได้ให้แก่กลุ่มเป้าหมายอย่างเป็นรูปธรรม
เผยแพร่ข่าว : นายธัชนนท์ บุญหล้า
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกฯ สั่งหน่วยที่เกี่ยวข้องเร่งประชุมแก้ปัญหาฝุ่นละอองให้ตรงจุด พร้อมรณรงค์รักษาสุขภาพประชาชน
วันจันทร์ที่ 14 มกราคม 2562
นายกฯ สั่งหน่วยที่เกี่ยวข้องเร่งประชุมแก้ปัญหาฝุ่นละอองให้ตรงจุด พร้อมรณรงค์รักษาสุขภาพประชาชน
นายกฯ สั่งหน่วยที่เกี่ยวข้องเร่งประชุมแก้ปัญหาฝุ่นละอองให้ตรงจุด พร้อมรณรงค์รักษาสุขภาพประชาชน
วันที่ 14 มกราคม 2562 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี สั่งการให้คณะรักษาความสงบแห่งชาติ กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงสาธารณสุข กรุงเทพมหานคร และหน่วยงานที่เกี่ยวข้อง เร่งประชุมหารือร่วมกันเพื่อป้องกันและแก้ไขปัญหาฝุ่นละอองขนาดเล็กเกินมาตรฐานในพื้นที่ กทม.และปริมณฑลโดยด่วนที่สุด
สําหรับแนวทางเบื้องต้นนายกรัฐมนตรีให้แก้ไขปัญหาเฉพาะหน้าโดยเร่งด่วนเพื่อลดปริมาณฝุ่นละอองก่อน เช่น ใช้รถฉีดละอองน้ําขึ้นไปในอากาศหรือทําฝนเทียม ให้กระทรวงสาธารณสุขรณรงค์สร้างความรู้และแจกหน้ากากอนามัยให้แก่ประชาชนตามจุดสําคัญต่าง ๆ และกระทรวงพาณิชย์ควบคุมราคาหน้ากากอนามัยไม่ให้มีการฉวยโอกาสขึ้นราคาในช่วงนี้ รวมทั้งให้ทหาร เจ้าหน้าที่ กทม. อาสาสมัครฝ่ายพลเรือน ร่วมกันปฏิบัติการล้างถนนในช่วงเวลากลางคืนบริเวณพื้นที่เสี่ยงทุกจุด
รัฐบาลไทย-ข่าวทำเนียบรัฐบาล-“กยศ. เผยยอดชำระหนี้ทะลุ 31,005 ล้านบาท  มั่นใจว่ามีเงินให้กู้ยืมโดยไม่ต้องพึ่งงบประมาณแผ่นดิน”
วันพุธที่ 2 ตุลาคม 2562
“กยศ. เผยยอดชําระหนี้ทะลุ 31,005 ล้านบาท  มั่นใจว่ามีเงินให้กู้ยืมโดยไม่ต้องพึ่งงบประมาณแผ่นดิน”
กยศ.เผยผลการรับชําระหนี้ปี 2562 จํานวน 31,005 ล้านบาท เกินกว่าเป้าหมาย สูงสุดเป็นประวัติการณ์ของกองทุน พร้อมขอบคุณผู้กู้ยืมรุ่นพี่ทุกคนที่ร่วมชําระหนี้เพื่อส่งต่อโอกาสทางการศึกษาให้รุ่นน้อง มั่นใจว่ามีเงินให้กู้ยืมโดยไม่ต้องพึ่งงบประมาณแผ่นดิน
กองทุนเงินให้กู้ยืมเพื่อการศึกษา (กยศ.) เผยผลการรับชําระหนี้ปี 2562 จํานวน 31,005 ล้านบาท เกินกว่าเป้าหมาย สูงสุดเป็นประวัติการณ์ของกองทุน พร้อมขอบคุณผู้กู้ยืมรุ่นพี่ทุกคนที่ร่วมชําระหนี้เพื่อส่งต่อโอกาสทางการศึกษาให้รุ่นน้อง มั่นใจว่ามีเงินให้กู้ยืมโดยไม่ต้องพึ่งงบประมาณแผ่นดิน
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “ในปีงบประมาณ 2562 ที่ผ่านมากองทุนได้รับชําระหนี้จํานวน 31,005 ล้านบาท เพิ่มขึ้นมากกว่าปีที่ผ่านมา 20% สูงสุดในประวัติการณ์การรับชําระหนี้ของกองทุน สาเหตุหลักที่กองทุนมีผลการรับชําระหนี้ดีขึ้นมาก เนื่องจากเป็นปีแรกที่กองทุนได้มีการเริ่มหักเงินเดือนผู้กู้ยืมเพื่อชําระหนี้ผ่านองค์กรนายจ้างภาครัฐและเอกชน ได้แก่ ส่วนราชการที่อยู่ในระบบจ่ายตรงของกรมบัญชีกลาง รัฐวิสาหกิจ องค์กรปกครองส่วนท้องถิ่น และบริษัทเอกชนขนาดใหญ่ อีกทั้ง เป็นผลจากมาตรการชั่วคราว จูงใจให้ผู้กู้ยืมมาชําระหนี้ปิดบัญชีโดยลดเบี้ยปรับ 85% สําหรับผู้กู้ยืมที่ค้างชําระหนี้ ซึ่งมีผู้กู้ยืมเข้าร่วมมาตรการมากกว่า 40,000 ราย
กองทุนต้องขอขอบคุณผู้กู้ยืมรุ่นพี่ทุกท่านที่ชําระเงินคืนเพื่อส่งมอบโอกาสให้รุ่นน้อง รวมถึงหน่วยงานองค์กรนายจ้างทุกแห่งที่ให้ความร่วมมือด้านการหักเงินเดือน โดยเฉพาะอย่างยิ่งเป็นผลมาจากการที่สื่อมวลชนได้ช่วยประชาสัมพันธ์อย่างต่อเนื่อง ทําให้ผู้ที่เกี่ยวข้องทุกภาคส่วนได้รับทราบข้อมูลข่าวสาร สร้างจิตสํานึกในการชําระหนี้ และความรับผิดชอบให้แก่ผู้กู้ยืม ซึ่งกองทุนจะนําเงินที่ได้รับชําระคืนมาใช้ในการสร้างโอกาสให้แก่นักเรียน นักศึกษาที่มีความจําเป็นต้องกู้ยืมตามวัตถุประสงค์ของกองทุน และมั่นใจว่ากองทุน มีเงินเพียงพอให้กู้ยืมโดยไม่ต้องใช้งบประมาณแผ่นดิน
สําหรับการให้กู้ยืมปีการศึกษา 2562 เป็นปีแรกที่กองทุนไม่ได้จํากัดโควตาการกู้ยืมสําหรับผู้ที่ขาดแคลนทุนทรัพย์ และขอยืนยันว่าผู้ที่ขาดแคลนทุนทรัพย์จะสามารถกู้ยืมเงินเพื่อสร้างโอกาสได้ทุกคน โดยมีผู้ได้กู้ยืมแล้ว 534,704 ราย คิดเป็นเงินให้กู้ยืม 26,180 ล้านบาท ทั้งนี้ การให้กู้ยืมในปีการศึกษา 2562 ยังไม่เสร็จสิ้น และในปีการศึกษา 2563 กองทุนจะเพิ่มค่าครองชีพให้กับผู้กู้ยืมทุกระดับอีกรายละ 600 บาทต่อเดือน ปัจจุบัน กองทุนได้ให้โอกาสแก่นักเรียน นักศึกษาทั่วประเทศไปแล้วทั้งสิ้น 5,648,857 ล้านราย เป็นเงินให้กู้ยืมกว่า 607,491 ล้านบาท ประกอบด้วย ผู้กู้ที่อยู่ระหว่างการศึกษา/ปลอดหนี้ 838,521 ราย ผู้กู้ที่ชําระหนี้เสร็จสิ้นแล้ว 1,107,161 ราย ผู้กู้ที่อยู่ระหว่างการชําระหนี้ 3,645,349 ราย และผู้กู้เสียชีวิต/ทุพพลภาพ 57,826 ราย” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รมว.ดิจิทัลฯ ลงนาม MOU ว่าด้วยความร่วมมือด้านโทรคมนาคมฯ กับ กระทรวงคมนาคมและโทรคมนาคมแห่งสาธารณรัฐฟินแลนด์
วันพุธที่ 22 สิงหาคม 2561
รมว.ดิจิทัลฯ ลงนาม MOU ว่าด้วยความร่วมมือด้านโทรคมนาคมฯ กับ กระทรวงคมนาคมและโทรคมนาคมแห่งสาธารณรัฐฟินแลนด์
รมว.ดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นายมิกา ลินติแล่ะ (H.E. Mr. Mika Lintilä) รัฐมนตรีว่าการกระทรวงเศรษฐกิจแห่งสาธารณรัฐฟินแลนด์ ร่วมลงนามบันทึกความเข้าใจว่าด้วยความร่วมมือด้านโทรคมนาคม เทคโนโลยีสารสนเทศและการสื่อสาร และเทคโนโลยีดิจิทัล ระหว่าง กระทรวงดิจิทัลเพื่อเศรษฐกิจและสังคมแห่งราชอาณาจักรไทย กับ กระทรวงคมนาคมและโทรคมนาคมแห่งสาธารณรัฐฟินแลนด์ โดยมีวัตถุประสงค์เพื่อพัฒนาด้านโทรคมนาคม เทคโนโลยีสารสนเทศและการสื่อสาร รวมทั้งเทคโนโลยีดิจิทัล ซึ่งเป็นสิ่งสําคัญในการส่งเสริมการค้า การแลกเปลี่ยนด้านเทคนิค การพัฒนาด้านเศรษฐกิจ สังคม วัฒนธรรม นําไปสู่การส่งเสริมความร่วมมือด้านการลงทุน การพัฒนาด้านเทคนิค การขยายตลาด และการพัฒนาทรัพยากรมนุษย์ บนพื้นฐานของความเท่าเทียม เพื่อก่อให้เกิดประโยชน์ร่วมกัน อีกทั้งเป็นการพัฒนาความสัมพันธ์ระหว่างสองประเทศและนําไปสู่ความร่วมมืออย่างยั่งยืนในระยะยาวต่อไป เมื่อวันที่ 22 สิงหาคม 2561 ณ โรงแรมพลาซ่า แอทธินี รอยัลเมอริเดียน ถนนวิทยุ เขตลุมพินี กรุงเทพฯ
**********************************
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมพิจารณาร่างระเบียบ ข้อบังคับฯ ของสถาบันเพื่อการยุติธรรมแห่งประเทศไทย ให้เหมาะสมและสอดคล้องต่อการปฏิบัติงาน
วันพุธที่ 23 พฤษภาคม 2561
ปลัดกระทรวงยุติธรรม ประชุมพิจารณาร่างระเบียบ ข้อบังคับฯ ของสถาบันเพื่อการยุติธรรมแห่งประเทศไทย ให้เหมาะสมและสอดคล้องต่อการปฏิบัติงาน
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานกรรมการบริหารสถาบันเพื่อการยุติธรรมแห่งประเทศไทย เป็นประธานการประชุมคณะอนุกรรมการพัฒนาระบบบริหารและกฎระเบียบ ครั้งที่ ๓/๒๕๖๑
ในวันพุธที่ ๒๓ พฤษภาคม ๒๕๖๑ เวลา ๐๙.๐๐ น.
ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
ในฐานะประธานกรรมการบริหารสถาบันเพื่อการยุติธรรมแห่งประเทศไทย
เป็นประธานการประชุมคณะอนุกรรมการพัฒนาระบบบริหารและกฎระเบียบ ครั้งที่ ๓/๒๕๖๑
เพื่อพิจารณาการยกร่างระเบียบ ข้อบังคับ และประกาศของสถาบันเพื่อการยุติธรรมแห่งประเทศไทย
โดยมีคณะอนุกรรมการฯ และเจ้าหน้าที่ผู้เกี่ยวข้อง เข้าร่วมฯ
ณ ห้องประชุมกระทรวงยุติธรรม ๔ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ทั้งนี้ ที่ประชุมได้รับทราบร่างประกาศหลักเกณฑ์และวิธีการในการให้ทุนเพื่อสนับสนุน
การดําเนินงานของสถาบันเพื่อการยุติธรรมแห่งประเทศไทย ตามที่ฝ่ายเลขานุการเสนอ
รวมทั้งได้มอบหมายให้ฝ่ายเลขานุการ ทบทวนร่างข้อบังคับคณะกรรมการบริการสถาบันฯ
เกี่ยวกับร่างข้อบังคับว่าด้วยค่าใช้จ่ายในการเดินทางไปปฏิบัติงาน พ.ศ. ....
และร่างระเบียบว่าด้วยค่าใช้จ่ายในการบริหารงานทั่วไปของสถาบันฯ พ.ศ. ....
ตามที่คณะอนุกรรมการฯ ได้ให้ข้อเสนอแนะ พร้อมให้นํามาพิจารณาในการประชุมครั้งต่อไป
รัฐบาลไทย-ข่าวทำเนียบรัฐบาล-รอง ลธน.ม. นางสาวเรณู ฯ เป็นประธานเปิดการสัมมนาเพื่อเสริมสร้างความเข้าใจ  เกี่ยวกับแนวทาง การขับเคลื่อนประเทศสู่ “ไทยแลนด์ 4.0”
วันศุกร์ที่ 26 พฤษภาคม 2560
รอง ลธน.ม. นางสาวเรณู ฯ เป็นประธานเปิดการสัมมนาเพื่อเสริมสร้างความเข้าใจ  เกี่ยวกับแนวทาง การขับเคลื่อนประเทศสู่ “ไทยแลนด์ 4.0”
รองเลขาธิการนายกรัฐมนตรีฝ่ายการเมือง นางสาวเรณู  ตังคจิวางกูร เป็นประธานเปิดการสัมมนาเพื่อเสริมสร้างความเข้าใจเกี่ยวกับแนวทางการขับเคลื่อนประเทศสู่ “Thailand 4.0”
วันนี้ (26 พฤษภาคม 2560) เวลา 09.00 น. ณ ตึกสันติไมตรี (หลังใน) ทํานียบรัฐบาล พลเอกวิลาศ อรุณศรี เลขาธิการนายกรัฐมนตรี ได้มอบหมายนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เป็นประธานเปิดการสัมมนาเพื่อเสริมสร้างความเข้าใจเกี่ยวกับแนวทางการขับเคลื่อนประเทศสู่ “Thailand 4.0” โดยมีผู้เข้าร่วมสัมมนาประกอบด้วยคณะผู้บริหาร ข้าราชการ พนักงานราชการ และเจ้าหน้าที่ในสังกัดสํานักเลขาธิการนายกรัฐมนตรี สํานักเลขาธิการคณะรัฐมนตรี สํานักงานปลัดสํานักนายกรัฐมนตรี และสํานักงานสภาความมั่นคงแห่งชาติ รวมทั้งสิ้นจํานวนประมาณ 250 คน
โอกาสนี้ รองเลขธิการนายกรัฐมนตรีฝ่ายการเมือง ได้กล่าวเปิดการสัมมนา ฯ ว่า Thailand 4.0 เป็นโมเดลเศรษฐกิจที่จะนําพาประเทศไทยให้หลุดพ้นจาก 3 กับดัก คือ ประเทศรายได้ปานกลาง กับดักความเหลื่อมล้ําของความมั่งคั่ง และกับดักความไม่สมดุลในการพัฒนา พร้อม ๆ กับเปลี่ยนผ่านประเทศไทยไปสู่ “ประเทศในโลกที่หนึ่ง” ที่มีความมั่นคง มั่งคั่ง และยั่งยืน ในบริบทของการปฏิวัติอุตสาหกรรมยุคที่ 4 อย่างเป็นรูปธรรม ตามแนวทางที่แผนยุทธศาสตร์ชาติ 20 ปีที่รัฐบาลได้วางไว้ ด้วยการสร้างความเข้มแข็งจากภายใน ควบคู่ไปกับการเชื่อมโยงกับประชาคมโลก ตามแนวคิด “ปรัชญาเศรษฐกิจพอเพียง” โดยขับเคลื่อนผ่านกลไก “ประชารัฐ” ด้วยการบูรณาการให้ทุกภาคส่วนเข้ามามีบทบาทร่วมกันในการพัฒนาคุณภาพชีวิตให้ดีขึ้น
ตอนท้ายของการสัมมนาฯ รองเลขาธิการนายกรัฐมนตรีฝ่ายการเมืองได้กล่าวย้ําถึง Thailand 4.0 ซึ่งกําหนดเป้าหมายครอบคลุมใน 4 มิติ ดังนี้ 1. ความมั่นคงทางเศรษฐกิจ เป็น “ระบบเศรษฐกิจที่เน้นการสร้างมูลค่า” ที่ขับเคลื่อนด้วยนวัตกรรมเทคโลยี และความคิดสร้างสรรค์ 2. ความอยู่ดีมีสุขทางสังคม เป็น “สังคมที่เดินหน้าไปด้วยกัน ไม่ทอดทิ้งใครไว้ข้างหลัง” ด้วยการเติมเต็มศักยภาพของผู้คนในสังคม เพื่อสร้างหลักประกันความมั่นคงทางเศรษกิจสังคม และฟื้นความสมานฉันท์ และความเป็นปึกแผ่นของคนในสังคม ให้กลับคืนมาอีกครั้งหนึ่ง 3. การยกระดับคุณค่ามนุษย์ ด้วยการพัฒนาคนไทย ให้เป็น “มนุษย์ที่สมบูรณ์ในศตวรรษที่ 21 “ ควบคู่ไปกับการเป็น “คนไทย 4.0 ในโลกที่หนึ่ง” และ 4. การรักษ์สิ่งแวดล้อม เป็น “สังคมคาร์บอนต่ํา” อย่างเต็มรูปแบบ ทั้งนี้ ในฐานะที่ผู้เข้าร่วมสัมมนาเป็นเจ้าหน้าที่ของรัฐ ที่อยู่ในสังกัดสํานักนายกรัฐมนตรี และทํางานเป็นฝ่ายอํานวยการใกล้ชิดนายกรัฐมนตรี จึงเห็นควรพัฒนาตนเองให้ครอบคลุมทั้ง 4 มิติ ดังกล่าว เพื่อจะได้เป็นกําลังสําคัญในการขับเคลื่อนชาติบ้านเมืองให้ก้าวหน้าอย่างยั่งยืนต่อไป
**************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘รมว.เกษตรฯ’ คุมเข้มมาตรการป้องกันเชื้อไวรัสโควิด-19 ลุยฉีดพ่นยาฆ่าเชื้อซ้ำทั่วกระทรวงฯ [กระทรวงเกษตรเเละสหกรณ์]
วันอาทิตย์ที่ 29 มีนาคม 2563
‘รมว.เกษตรฯ’ คุมเข้มมาตรการป้องกันเชื้อไวรัสโควิด-19 ลุยฉีดพ่นยาฆ่าเชื้อซ้ําทั่วกระทรวงฯ [กระทรวงเกษตรเเละสหกรณ์]
‘รมว.เกษตรฯ’ คุมเข้มมาตรการป้องกันเชื้อไวรัสโควิด-19 ลุยฉีดพ่นยาฆ่าเชื้อซ้ําทั่วกระทรวงฯ !! สร้างความมั่นใจให้กับผู้มาติดต่อราชการ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า ตามที่กระทรวงเกษตรและสหกรณ์ได้มีการ Kickoff จัดกิจกรรมทําความสะอาด Big Cleaning เมื่อวันที่ 18 มี.ค. ที่ผ่านมาเนื่องจากสถานการณ์การระบาดของโรคติดเชื้อไวรัสโควิด-19 ที่เกิดขึ้นนั้น เพื่อสร้างความปลอดภัยและความมั่นใจให้กับข้าราชการของกระทรวงเกษตรและสหกรณ์ และเกษตรกรที่มาติดต่อประสานงานเพื่อการพัฒนาและแก้ไขปัญหาความเดือดร้อน รวมถึงประชาชนทั่วไป ตลอดจนมีความห่วงใยจึงได้สั่งการฆ่าเชื้ออย่างต่อเนื่องตั้งแต่วันที่ 25 มี.ค. 63 และ 28 มี.ค. 63 เพื่อสร้างความสะอาดตามมาตรการป้องกันและแพร่ระบาดเชื้อไวรัสโควิด-19 ตามนโยบายของรัฐบาล โดยดําเนินการฉีดพ่นน้ํายาทั่วบริเวณพื้นที่ภายในและรอบกระทรวงเกษตรและสหกรณ์เพื่อฆ่าเชื้อไวรัสต่าง ๆ เป็นการลดความเสี่ยงในการแพร่ระบาดและสร้างความเชื่อมั่นให้กับผู้มาติดต่อราชการและบุคลากรภายในหน่วยงาน โดยในการดําเนินการครั้งนี้ของกระทรวงเกษตรและสหกรณ์ ได้รับความร่วมมือและสนับสนุนจากบริษัทเอกชนผู้เชี่ยวชาญที่เป็นนวัตกรรมล่าสุดจากเยอรมันที่มีประสิทธิภาพสูง อันประกอบด้วยเครื่องพ่นฝอยละเอียดเพื่อกําจัดเชื้อโรคและผลิตภัณฑ์ต่าง ๆ ในการกําจัดเชื้อโรคที่มีประสิทธิภาพในการป้องกันกําจัดได้ถึง 100 เปอร์เซ็นต์มาร่วมดําเนินการฉีดพ่นเพื่อกําจัดเชื้อโควิด-19 เพื่อสร้างความปลอดภัยให้กับทุกฝ่ายในกระทรวงเกษตรและสหกรณ์
นอกจากนี้ กระทรวงเกษตรและสหกรณ์ ยังได้มีมาตรการตั้งจุดคัดกรอง (จุดวัดไข้) ตรวจวัดอุณหภูมิร่างกายก่อนเข้ากระทรวง โดยขอความร่วมมือผู้ที่มาติดต่อราชการ แบ่งเป็น 1) กรณีนํารถยนต์ส่วนตัวมา หากมีผู้โดยสารน้อยสามารถลดกระจกลงเพื่อให้เจ้าหน้าที่ตรวจวัดไข้ แต่หากนํารถตู้และมีผู้โดยสารหลายคน ขอความร่วมมือให้ลงจากรถเพื่อตรวจคัดกรอง และ 2) กรณีเดินทางมาเอง ต้องผ่านจุดคัดกรองที่ ประตู 1 และ ประตู 3 อีกทั้งอํานวยความสะดวกในการจัดวางเจลล้างมือฆ่าเชื้อโรคตามจุดต่าง ๆ ทั้งนี้ได้มีการเตรียมพร้อมที่จะดําเนินการด้านอื่น ๆ ตามแนวทางหรือคําแนะของกระทรวงสาธารณสุขต่อไป
อย่างไรก็ตาม กรณีนักข่าวที่ร่วมเดินทางลงพื้นที่ซึ่งอยู่ในกลุ่มเสี่ยงเมื่อช่วงต้นเดือน มี.ค. ที่ผ่านมาจํานวน 11 คน และเจ้าหน้าที่กระทรวงเกษตรและสหกรณ์อีก 11 คน รวม 22 คน นั้น รมว.เกษตรฯ ได้สั่งการให้ทั้งหมดเข้ารับการตรวจหาเชื้อไวรัสโควิด-19 ที่สถาบันราชประชาสมาสัย อ.พระประแดง จ.สมุทรปราการ เมื่อวันที่ 26 มี.ค.ที่ผ่านมา และผลการตรวจระบุว่าไม่พบเชื้อไวรัสโควิด-19 ทั้ง 22 คน
รัฐบาลไทย-ข่าวทำเนียบรัฐบาล-ก.แรงงาน ประชุม คกก. ติดตามและประเมินผล ครั้งที่ 1
วันพฤหัสบดีที่ 14 มิถุนายน 2561
ก.แรงงาน ประชุม คกก. ติดตามและประเมินผล ครั้งที่ 1
วันที่ 14 มิถุนายน 2561 เวลา 15.00 น. นายจรินทร์ จักกะพาก ปลัดกระทรวงแรงงาน มอบหมายนางเพชรรัตน์ สินอวย รองปลัดกระทรวงแรงงาน เป็นประธานการประชุม คณะกรรมการติดตามและประเมินผลของกระทรวงแรงงาน ครั้งที่ 1/2561
วันที่ 14 มิถุนายน 2561 เวลา 15.00 น. นายจรินทร์ จักกะพาก ปลัดกระทรวงแรงงาน มอบหมายนางเพชรรัตน์ สินอวย รองปลัดกระทรวงแรงงาน เป็นประธานการประชุม คณะกรรมการติดตามและประเมินผลของกระทรวงแรงงาน ครั้งที่ 1/2561 โดยที่ประชุมได้มีการพิจารณาการจ้างที่ปรึกษาหรือผู้เชี่ยวชาญภายนอกเพื่อดําเนินการประเมินผลนโยบายของกระทรวงแรงงาน และการแต่งตั้งกรรมการติดตามและประเมินผลของกระทรวงแรงงานเพิ่มเติม ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน
-----------------------------------------------
กองเผยแพร่และประชาสัมพันธ์
14 มิถุนายน 2561
รัฐบาลไทย-ข่าวทำเนียบรัฐบาล-กรมการค้าต่างประเทศชี้แจง การติดตามสถานการณ์ผลกระทบ จากกรณีที่สหรัฐฯ ประกาศใช้มาตรา 232 เพื่อเรียกเก็บอากรสินค้าเหล็กนำเข้า 25% ตั้งแต่ 23 มี.ค. 61
วันศุกร์ที่ 25 พฤษภาคม 2561
กรมการค้าต่างประเทศชี้แจง การติดตามสถานการณ์ผลกระทบ จากกรณีที่สหรัฐฯ ประกาศใช้มาตรา 232 เพื่อเรียกเก็บอากรสินค้าเหล็กนําเข้า 25% ตั้งแต่ 23 มี.ค. 61
กรมการค้าต่างประเทศชี้แจง การติดตามสถานการณ์ผลกระทบ จากกรณีที่สหรัฐฯ ประกาศใช้มาตรา 232 เพื่อเรียกเก็บอากรสินค้าเหล็กนําเข้า 25% ตั้งแต่ 23 มี.ค. 61
วันที่ 24 พ.ค.61 นายอดุลย์ โชตินิสากรณ์ อธิบดีกรมการค้าต่างประเทศ กระทรวงพาณิชย์ ชี้แจงประเด็น นสพ. ผู้จัดการรายวัน ประจําวันที่ 23 พฤษภาคม 2561 หัวข้อข่าว “เอกชนวอนรัฐออกมาตรการนําเข้าเหล็กหวั่นมาตรา 232 ทํารีดเย็นสูญ 2.6 พันล้าน” และ นสพ.แนวหน้า วันที่ 24 พฤษภาคม 2561 หัวข้อข่าว “สมาคมเหล็กจี้รัฐถกสหรัฐฯ หวั่นมาตรา 232 ทําไทยสูญ 2.6 พันล้าน” นั้น กรมการค้าต่างประเทศ กระทรวงพาณิชย์ ขอเรียนข้อเท็จจริง ดังนี้
กรณีที่สหรัฐฯ ประกาศใช้มาตรา 232 เพื่อเรียกเก็บอากรสินค้าเหล็กนําเข้า 25% ตั้งแต่วันที่ 23 มีนาคม 2561 กระทรวงพาณิชย์ได้ติดตามสถานการณ์การใช้มาตรการดังกล่าวอย่างใกล้ชิด โดยได้จัดทําข้อมูลและสถิติการนําเข้าและส่งออกสินค้าเหล็กแยกเป็นประเภทสินค้าที่มีการซื้อขายระหว่างผู้ประกอบการของไทยและสหรัฐฯ ที่ได้รับผลกระทบจากการใช้มาตรการ พร้อมทั้งได้มีการประชุมหารือร่วมกับผู้ผลิตและส่งออกสินค้าของไทย ร่วมกับหน่วยงานภาครัฐที่เกี่ยวข้อง เพื่อกําหนดแนวทางดําเนินการขอยกเว้นจากการถูกใช้มาตรการดังกล่าวทั้งเป็นรายพิกัดสินค้าและรายประเทศ นอกจากนี้ ในส่วนของภาครัฐ กระทรวงฯ ได้มีหนังสือถึงผู้แทนการค้าสหรัฐฯ (United States Trade Representative: USTR) พร้อมได้หยิบยกประเด็นดังกล่าวขึ้นหารือกับ USTR ในการประชุมคณะมนตรีภายใต้กรอบความตกลงการค้าและการลงทุนไทย – สหรัฐฯ (TIFA JC) ระหว่างวันที่ 9 – 10 เมษายน 2561 โดยได้มีการนําข้อมูลด้านความมั่นคงมาประกอบการเจรจาเพื่อขอยกเว้นการใช้มาตรการขึ้นภาษีดังกล่าวแก่ไทยด้วยแล้ว นอกจากนี้ ผู้ส่งออกสินค้าภายใต้มาตรา 232 ของไทยที่ส่งออกไปสหรัฐฯ ได้มีการประสานกับผู้นําเข้าซึ่งเป็นบริษัทคู่ค้าในสหรัฐฯ เพื่อดําเนินการยื่นขอยกเว้นจากการถูกเรียกเก็บภาษีนําเข้าเป็นรายสินค้าตามหลักเกณฑ์ที่กระทรวงพาณิชย์ของสหรัฐฯ กําหนด ซึ่งบริษัทที่มีการยื่นคําขอดังกล่าวได้รับการพิจารณายกเว้นจากการถูกเรียกเก็บภาษีตามที่ร้องขอแล้ว สําหรับในกรณีการขอยกเว้นการถูกเรียกเก็บภาษีเป็นรายประเทศ ขณะนี้อยู่ระหว่างการติดตามผลการพิจารณาของผู้แทนการค้าสหรัฐฯ (USTR) ซึ่งกระทรวงฯ จะได้ติดตามอย่างใกล้ชิดและดําเนินการในส่วนที่เกี่ยวข้องต่อไป
ทั้งนี้ หากมีการทะลักของการนําเข้าสินค้าเหล็กแผ่นรีดร้อน เหล็กแผ่นรีดเย็น และสินค้าเหล็กลวด ผู้ผลิตสินค้าดังกล่าวของไทยก็สามารถยื่นคําขอให้กรมการค้าต่างประเทศเปิดไต่สวนการตอบโต้การทุ่มตลาดและการปกป้องจากการนําเข้าสินค้าที่เพิ่มขึ้นภายใต้ พ.ร.บ. การตอบโต้การทุ่มตลาดและการอุดหนุนสินค้าจากต่างประเทศ พ.ศ. 2542 และพ.ร.บ. มาตรการปกป้องจากการนําเข้าสินค้าที่เพิ่มขึ้น พ.ศ. 2550 ได้
-----------------------------
รัฐบาลไทย-ข่าวทำเนียบรัฐบาล-รู้หรือไม่❓แผน National e-Payment คืออะไร...ทำไมต้องมี!!
วันศุกร์ที่ 23 สิงหาคม 2562
รู้หรือไม่❓แผน National e-Payment คืออะไร...ทําไมต้องมี!!
..
วันนี้ประเทศไทยกําลังก้าวสู่สังคมไร้เงินสด ตามแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์ หรือ National e-Payment Master Plan ซึ่งจะช่วยพลิกโฉมหน้าของการทําธุรกรรมทางการเงินที่ทันสมัยและได้มาตรฐานสากล
ถาม : ทําไมเราถึงต้องมี National e-Payment Master Plan?
ตอบ : แผน National e-Payment จะเป็นแนวทางยกระดับคุณภาพชีวิตของคนไทยด้วยระบบการชําระเงินแบบอิเล็กทรอนิกส์อย่างครบวงจร ให้ทุกคนเข้าถึงบริการทางการเงินได้อย่างสะดวก
ถาม : ตลอด 4 ปีที่ผ่านมา รัฐบาลได้พัฒนาโครงสร้างพื้นฐานการชําระเงินอย่างไรบ้าง?
ตอบ :
1) พัฒนาระบบพร้อมเพย์ ให้คนไทยจ่ายเงินหรือโอนเงินได้สะดวกขึ้น โดยใช้เพียงเลขบัตรประชาชน หรือเบอร์โทรศัพท์ ที่ลงทะเบียนกับสถาบันการเงิน แทนเลขที่บัญชีธนาคาร ปัจจุบันมีผู้ลงทะเบียนใช้งานแล้ว 47.7 ล้านราย
2) ขยายการใช้บัตร และพัฒนาช่องทางการรับชําระเงิน ส่งเสริมการใช้บัตรอิเล็กทรอนิกส์แทนเงินสด ผ่านเครื่องรูดบัตร EDC ที่ติดตั้งทั่วประเทศแล้ว 768,103 เครื่อง และผ่านเครื่องสแกน QR Code กว่า 3,000,000 จุด
ถาม : National e-Payment Master Plan จะช่วยพัฒนาการให้บริการของภาครัฐอย่างไรบ้าง?
ตอบ :
1) จัดทําและนําส่งข้อมูลใบกํากับภาษีอิเล็กทรอนิกส์ (e-Tax Invoice) และใบรับอิเล็กทรอนิกส์ (e-Receipt) ช่วยลดขั้นตอนการจัดทําใบกํากับภาษี อํานวยความสะดวกในการนําส่งรายงานการทําธุรกรรมทางการเงินและนําส่งภาษี เมื่อมีการจ่ายเงินผ่านระบบ e-Payment
2) บูรณาการข้อมูลสวัสดิการสังคม ควบคู่กับการจ่ายเงินสวัสดิการจากภาครัฐสู่ประชาชนผ่านระบบพร้อมเพย์และบัตรสวัสดิการแห่งรัฐ ช่วยให้จ่ายเงินได้ตรงกลุ่มเป้าหมายลดความซ้ําซ้อน และป้องกันการทุจริต ปัจจุบันมีผู้ถือบัตรสวัสดิการฯ ทั้งสิ้น 14.5 ล้านคน และมีการใช้จ่ายผ่านบัตรสวัสดิการฯ 67,759.45 ล้านบาท (ข้อมูล 20 ม.ค. 62) รวมทั้งยังช่วยให้ภาครัฐนําข้อมูลไปวิเคราะห์เพื่อกําหนดนโยบายทางเศรษฐกิจได้อย่างมีประสิทธิภาพ
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี